Document ID: 31989R0213

KOMISSION ASETUS (ETY) N:o 213/89,
annettu 27 päivänä tammikuuta 1989,
yhteisön tullittomuusjärjestelmän luomisesta annetun neuvoston asetuksen (ETY) N:o 918/83 60 artiklan 1 kohdan b alakohdassa säädetyn biologisten ja kemiallisten aineiden luettelon vahvistamisesta annetun asetuksen (ETY) N:o 2288/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83(1), sellaisena kuin se on viimeksi muutettuna asetuksella (ETY) N:o 4235/88(2), ja erityisesti sen 143 artiklan 1 kohdan,
sekä katsoo, että
komission asetuksessa (ETY) N:o 2288/83(3), sellaisena kuin se on viimeksi muutettuna asetuksella (ETY) N:o 3692/87(4), vahvistetaan asetuksen (ETY) N:o 918/83 60 artiklan 1 kohdan b alakohdassa säädetty biologisten ja kemiallisten aineiden luettelo; jäsenvaltioilta kerätyistä lisätiedoista ilmenee, että tätä asetusta olisi muutettava uudestaan sisällyttämällä luetteloon siitä puuttuva aine, jota vastaavaa ainetta ei tuoteta tällä hetkellä yhteisön tullialueella,
olisi säädettävä näiden säännösten soveltamisesta jälkikäteen niin, että säännökset koskevat tällaisen aineen tuontia 1 päivästä syyskuuta 1988, ja
tässä asetuksessa säädetyt toimenpiteet ovat tullittomuuskomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (ETY) N:o 2288/83 liite lisäämällä siihen aine nimeltä "Orcoacid Sulphordamine G" (CN-koodi 3204).
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Asetusta sovelletaan 1 päivästä syyskuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä tammikuuta 1989.

Labels: 3
1